**INSTITUȚIA PREFECTULUI – JUDEȚUL BUZĂU**

 Având în vedere adresa nr. 15539/07.12.2021 înregistrată la D.S.V.S.A. Buzău sub nr. 26477/08.12.2021 vă transmitem măsurile dispuse în vederea supravegherii condițiilor de desfacere a produselor alimentare în perioada premergătoare și în timpul Sărbătorilor de Iarnă:

* A fost stabilit graficul cu persoanele din cadrul D.S.V.S.A. Buzău care vor asigura permanența la telefon în zilele de Sâmbătă, Duminică și zilele libere din perioada 29.11 – 26.12.2021;
* A fost stabilit graficul de permanență la nivelul Circumscripțiilor Sanitare Veterinare și pentru Siguranța Alimentelor Oficiale Buzău (Piața Crâng, Piața Centrală) și Râmnicu Sărat (Piața Centrală) în zilele de Sâmbătă, Duminică și zilele libere din perioada 29.11 – 26.12.2021;
* Aceste grafice de permanență au fost postate pe site-ul oficial al D.S.V.S.A. Buzău;
* S-au emis comunicate de presă cu recomandările D.S.V.S.A. Buzău pentru perioada sărbătorilor de iarnă
* Au fost instruiți medicii veterinari oficiali care vor efectua examenele de trichineloscopie;
* A fost dispusă intensificarea controalelor oficiale pentru prevenirea apariției toxiinfecțiilor alimentare precum și pentru răspândirea Pestei Porcine Africane în perioada Sărbătorilor de Iarnă 2021 – 2022;
* S-au distribuit către medicii veterinari oficiali tematicile de control în baza cărora se vor face verificări ale condițiilor de igienă în care sunt produse, depozitate, transportate și valorificate carnea de porc și alte produse de origine animală și nonanimală destinate consumului uman precum și măsurile care trebuie aplicate în caz de neconformități.

**Director Executiv**

**Dr. Dragnea Adonis**

Șef S.C.O.S.A.,

Dr. Jipa Paul